PRAVILNIK

O OBRASCU PRIJAVE ZA EVIDENCIJU OBVEZNIKA NAKNADE ZA UNAPREĐENJE ENERGETSKE EFIKASNOSTI, OBRASCU MESEČNOG I GODIŠNJEG OBRAČUNA KOLIČINA ENERGIJE/ENERGENATA ISPORUČENIH POTROŠAČIMA ILI STAVLJENIH U PROMET NA TERITORIJI REPUBLIKE SRBIJE, ODNOSNO UVEZENIH NA TERITORIJU REPUBLIKE SRBIJE, OBRASCU MESEČNOG I GODIŠNJEG OBRAČUNA OBAVEZE PLAĆANJA NAKNADE, OBRASCU IZVEŠTAJA O UPLATI, KAO I NAČINU DOSTAVLJANJA OVIH OBRAZACA

("Sl. glasnik RS", br. 41/2019)

**Član 1**

Ovim pravilnikom bliže se propisuju sadržina i oblik obrasca prijave za evidenciju obveznika naknade za unapređenje energetske efikasnosti, obrasca mesečnog i godišnjeg obračuna količina energije/energenata isporučenih potrošačima ili stavljenih u promet na teritoriji Republike Srbije, odnosno uvezenih na teritoriju Republike Srbije, obrasca mesečnog i godišnjeg obračuna obaveze plaćanja naknade, obrasca izveštaja o uplati, kao i način dostavljanja ovih obrazaca.

**Član 2**

Obveznik naknade za unapređenje energetske efikasnosti (u daljem tekstu: obveznik naknade) podnosi ministarstvu nadležnom za poslove energetike (u daljem tekstu: Ministarstvo) prijavu za evidenciju obveznika naknade za unapređenje energetske efikasnosti na Obrascu O-1 - Prijava za evidenciju obveznika naknade za unapređenje energetske efikasnosti, koji je odštampan uz ovaj pravilnik i čini njegov sastavni deo.

Obrazac iz stava 1. ovog člana sadrži: naziv, vrstu, sedište, adresu, matični broj i PIB obveznika naknade, vrstu i broj licence za obavljanje energetske delatnosti koju poseduje obveznik naknade, broj, datum izdavanja i vreme važenja te licence, ime i prezime, poslove koje obavlja i telefon odgovornog lica obveznika naknade, ime i prezime, telefon i elektronsku adresu kontakt lica obveznika naknade, mesto i datum popunjavanja obrasca i potpis odgovornog lica obveznika naknade.

Obveznik naknade u Obrascu O-1 navodi licence za obavljanje energetske delatnosti koje poseduje, od navedenih u Obrascu O-1.

Obvezniku naknade koji poseduje više licenci za obavljanje energetske delatnosti, navedenih u Obrascu O-1, koje se sve odnose na istu vrstu energije/energenta, Ministarstvo dodeljuje jedinstven evidencioni broj. Obvezniku naknade koji poseduje više licenci za obavljanje energetske delatnosti, navedenih u Obrascu O-1, koje se odnose na različite vrste energije/energente, Ministarstvo dodeljuje poseban evidencioni broj za svaku vrstu energije/energenta.

**Član 3**

Obveznik naknade podnosi Ministarstvu mesečni obračun količina električne energije isporučenih potrošačima i obračun obaveze plaćanja naknade za unapređenje energetske efikasnosti na Obrascu E-2-M - Mesečni obračun količina električne energije isporučenih potrošačima i obračun obaveze plaćanja naknade za unapređenje energetske efikasnosti, koji je odštampan uz ovaj pravilnik i čini njegov sastavni deo.

Obrazac iz stava 1. ovog člana sadrži: naziv i evidencioni broj obveznika naknade, ime i prezime odgovornog lica obveznika naknade, vrstu obračuna (mesečni, mesečni izmenjeni), period na koji se obračun odnosi, ukupnu količinu električne energije isporučene krajnjim kupcima/potrošačima iskazanu na računima u kWh, preuzetu količinu električne energije od povlašćenih proizvođača u kWh za koju je očitavanje potrošnje preko mernih uređaja izvršeno u izveštajnom mesecu i za koju su izdati, odnosno primljeni računi do roka za sastavljanje obračuna, visinu naknade u RSD/kWh (0,015), obračunatu naknadu u RSD, prethodno obračunatu i plaćenu naknadu po mesečnom obračunu, razliku za uplatu po izmenjenom mesečnom obračunu u RSD, mesto i datum popunjavanja obrasca i potpis odgovornog lica obveznika naknade.

Godišnji obračun količina električne energije isporučenih potrošačima i obračun obaveze plaćanja naknade za unapređenje energetske efikasnosti podnosi obveznik naknade na Obrascu E-2-G - Godišnji obračun količina električne energije isporučenih potrošačima i obračun obaveze plaćanja naknade za unapređenje energetske efikasnosti, koji je odštampan uz ovaj pravilnik i čini njegov sastavni deo.

Obrazac iz stava 3. ovog člana sadrži: naziv i evidencioni broj obveznika naknade, ime i prezime odgovornog lica obveznika naknade, vrstu obračuna (godišnji, godišnji izmenjeni), period na koji se obračun odnosi, ukupnu količinu električne energije u kWh isporučene kupcima po računima izdatim u godini za koju se sastavlja obračun, preuzetu količinu električne energije od povlašćenih proizvođača u kWh za koju je očitavanje potrošnje preko mernih uređaja izvršeno u izveštajnoj godini i za koju su izdati, odnosno primljeni računi do roka za sastavljanje obračuna, visinu naknade u RSD/kWh (0,015), iznos naknade za odgovarajuću godinu u RSD, plaćenu naknadu po mesečnim/izmenjenim mesečnim obračunima u RSD, iznos naknada za uplatu po godišnjem obračunu u RSD, prethodno obračunatu i plaćenu naknadu po godišnjem obračunu u RSD, razliku za uplatu po izmenjenom godišnjem obračunu u RSD, mesto i datum popunjavanja obrasca i potpis odgovornog lica obveznika naknade.

U slučaju da obveznik naknade ustanovi da mesečni obračun iz stava 1. ovog člana, odnosno godišnji obračun iz stava 3. ovog člana koji je podneo Ministarstvu sadrži grešku, podnosi izmenjen obračun u skladu sa zakonom kojim se uređuje poreski postupak i poreska administracija.

**Član 4**

Mesečni obračun količina prirodnog gasa i komprimovanog prirodnog gasa isporučenih potrošačima i obračun obaveze plaćanja naknade za unapređenje energetske efikasnosti podnosi obveznik naknade na Obrascu G-2-M - Mesečni obračun količina prirodnog gasa i komprimovanog prirodnog gasa isporučenih potrošačima i obračun obaveze plaćanja naknade za unapređenje energetske efikasnosti, koji je odštampan uz ovaj pravilnik i čini njegov sastavni deo.

Obrazac iz stava 1. ovog člana sadrži: naziv i evidencioni broj obveznika naknade, ime i prezime odgovornog lica obveznika naknade, vrstu obračuna (mesečni, mesečni izmenjeni), period na koji se obračun odnosi, isporučenu količinu prirodnog gasa u m³ odnosno komprimovanog prirodnog gasa u kg, visinu naknade za prirodni gas (0,15 RSD/m³) i za komprimovani prirodni gas (0,21 RSD/kg), obračunatu naknadu u RSD, prethodno plaćenu naknadu po mesečnom obračunu u RSD, razliku za uplatu po izmenjenom mesečnom izveštaju u RSD, mesto i datum popunjavanja obrasca i potpis odgovornog lica obveznika naknade.

Godišnji obračun količina prirodnog gasa i komprimovanog prirodnog gasa isporučenih potrošačima i obračun obaveze plaćanja naknade za unapređenje energetske efikasnosti podnosi obveznik naknade na Obrascu G-2-G - Godišnji obračun količina prirodnog gasa i komprimovanog prirodnog gasa isporučenih potrošačima i obračun obaveze plaćanja naknade za unapređenje energetske efikasnosti, koji je odštampan uz ovaj pravilnik i čini njegov sastavni deo.

Obrazac iz stava 3. ovog člana sadrži: naziv i evidencioni broj obveznika naknade, ime i prezime odgovornog lica obveznika naknade, vrstu obračuna (godišnji, godišnji izmenjeni), period na koji se obračun odnosi, isporučenu količinu prirodnog gasa u m³ odnosno komprimovanog prirodnog gasa u kg, visinu naknade za prirodni gas (0,15 RSD/m³) i za komprimovani prirodni gas (0,21 RSD/kg), plaćenu naknadu po mesečnim/izmenjenim mesečnim obračunima u RSD, iznos naknade za uplatu po godišnjem obračunu u RSD, prethodno obračunatu i plaćenu naknadu po godišnjem obračunu u RSD, razliku za uplatu po izmenjenom godišnjem obračunu u RSD, mesto i datum popunjavanja obrasca i potpis odgovornog lica obveznika naknade.

U slučaju da obveznik naknade ustanovi da mesečni obračun iz stava 1. ovog člana, odnosno godišnji obračun iz stava 3. ovog člana koji je podneo Ministarstvu sadrži grešku, podnosi izmenjen obračun u skladu sa zakonom kojim se uređuje poreski postupak i poreska administracija.

**Član 5**

Obračun količina derivata nafte stavljenih u promet na teritoriji Republike Srbije, odnosno uvezenih na teritoriju Republike Srbije, koje su osnovica za obračun naknade za unapređenje energetske efikasnosti, podnosi obveznik naknade na obrascu N-3 - Izveštaj o obračunu količina derivata nafte koji su osnovica za obračun naknade za unapređenje energetske efikasnosti, koji je odštampan uz ovaj pravilnik i čini njegov sastavni deo.

Obrazac iz stava 1. ovog člana sadrži: naziv i evidencioni broj obveznika naknade, ime i prezime odgovornog lica obveznika naknade, vrstu izveštaja (mesečni, godišnji), period na koji se izveštaj odnosi, početno stanje rezervi (prvi dan u periodu) za bezolovni motorni benzin u L, za gasna ulja u L, ulja za loženje u kg i za TNG u kg, proizvedene količine derivata nafte (u periodu), stanje rezervi na kraju perioda, gubitak, isporučeno za izvoz, količinu za obračun naknade pri stavljanju u promet, uvezene količine za koje je u izveštajnom periodu plaćena naknada, količinu za obračun naknade, mesto i datum popunjavanja obrasca i potpis odgovornog lica obveznika naknade.

**Član 6**

Obračun obaveze plaćanja naknade za unapređenje energetske efikasnosti za derivate nafte podnosi obveznik naknade na Obrascu N-4 - Izveštaj o obračunu naknade za unapređenje energetske efikasnosti za derivate nafte, koji je odštampan uz ovaj pravilnik i čini njegov sastavni deo.

Obrazac iz stava 1. ovog člana sadrži: naziv i evidencioni broj obveznika naknade, ime i prezime odgovornog lica obveznika naknade, vrstu izveštaja (mesečni, godišnji), period (godina, mesec) na koji se izveštaj odnosi, visinu naknade za bezolovni motorni benzin (0,15 RSD/L), za gasna ulja (0,15 RSD/L), ulja za loženje (0,15 RSD/kg) i za TNG (0,15 RSD/kg), količinu za obračun naknade pri stavljanju u promet, obračunat iznos naknade pri stavljanju u promet u RSD, količinu za obračun naknade pri uvozu, obračunat iznos naknade pri uvozu u RSD, ukupnu količinu za obračun naknade u RSD, ukupno obračunat iznos naknade u RSD, ukupno obračunato za period u RSD, mesto i datum popunjavanja obrasca i potpis odgovornog lica obveznika naknade.

**Član 7**

Obveznik naknade dostavlja Ministarstvu izveštaj sa podacima o izvršenoj uplati naknade za unapređenje energetske efikasnosti.

Izveštaj o uplati iz stava 1. ovog člana dostavlja se na Obrascu E-5 - Izveštaj o uplatama naknade za unapređenje energetske efikasnosti za električnu energiju, Obrascu G-5 - Izveštaj o uplatama naknade za unapređenje energetske efikasnosti za prirodni gas i komprimovani prirodni gas, Obrascu N-5-M - Mesečni izveštaj o uplatama naknade za unapređenje energetske efikasnosti za derivate nafte i na Obrascu N-5-G - Godišnji izveštaj o uplatama naknade za unapređenje energetske efikasnosti za derivate nafte.

Obrazac E-5 sadrži: naziv i evidencioni broj obveznika naknade, ime i prezime odgovornog lica obveznika naknade, vrstu izveštaja (mesečni, godišnji), period na koji se izveštaj odnosi, iznose uplaćene naknade po mesecima, datum uplate, naziv banke kod koje je uplata izvršena, zbir uplata, mesto i datum popunjavanja obrasca i potpis odgovornog lica obveznika naknade.

Obrazac G-5 sadrži: naziv i evidencioni broj obveznika naknade, ime i prezime odgovornog lica obveznika naknade, vrstu izveštaja (mesečni, godišnji), period na koji se izveštaj odnosi, iznose uplaćene naknade po mesecima, datum uplate, naziv banke kod koje je uplata izvršena, zbir uplata, mesto i datum popunjavanja obrasca i potpis odgovornog lica obveznika naknade.

Obrazac N-5-M sadrži: naziv i evidencioni broj obveznika naknade, ime i prezime odgovornog lica obveznika naknade, period na koji se izveštaj odnosi (godina, mesec), iznos uplaćene naknade, datum uplate, naziv banke kod koje je uplata izvršena, zbir uplata, mesto i datum popunjavanja obrasca i potpis odgovornog lica obveznika naknade.

Obrazac N-5-G sadrži: naziv i evidencioni broj obveznika naknade, ime i prezime odgovornog lica obveznika naknade, godinu na koju se izveštaj odnosi, iznos uplaćene naknade po mesecima, zbir uplata, mesto i datum popunjavanja obrasca i potpis odgovornog lica obveznika naknade.

Obrasci iz stava 2. ovog člana odštampani su uz ovaj pravilnik i čine njegov sastavni deo.

**Član 8**

Propisno popunjene odgovarajuće obrasce iz ovog pravilnika obveznik naknade dostavlja Ministarstvu u zakonom propisanom roku u pisanoj formi poštom i u elektronskoj formi na elektronsku adresu objavljenu na internet stranici Ministarstva.

U slučaju da nakon dostavljanja Obrasca O-1 nastupi promena podataka koji su u njemu navedeni, obveznik naknade dostavlja Obrazac O-1 sa tačnim podacima u najkraćem roku, a najduže u roku od 15 dana od nastanka promene.

**Član 9**

Ovaj pravilnik stupa na snagu osmog dana od dana objavljivanja u "Službenom glasniku Republike Srbije", a primenjuje se od 1. jula 2019. godine.

**Obrasce koji su sastavni deo ovog pravilnika, objavljene u "Sl. glasnik RS", br. 41/2019, možete pogledati** [**OVDE**](http://www.eupropisi.com/dokumenti/energ_efikasmost_41_2019.pdf)